**Юридик бўлим бошлиғи Шаропов Равшан Ражабович**

Шаропов Равшан Ражабович 1978 йилда Бухоро вилояти, Ғиждувон туманида туғилган.

1999 йилда Тошкент давлат юридик институти бакалавриати, 2006 йилда магистратурасини, 2022 йилда “Тошкент ирригация ва қишлоқ хўжалигини механизациялаш муҳандислари институти” миллий тадқиқот университетини тамомлаган.

Меҳнат фаолиятини 1997 йилда Тошкент шаҳар Мирзо Улуғбек тумани прокурорининг жамоатчи ёрдамчиси лавозимида бошлаган. 2000–2005 йилларда Ўзбекистон Республикаси Адлия вазирлиги Қонунчилик бошқармасининг катта маслаҳатчиси, Маъмурий ва ижтимоий қонунчилик бошқармасининг етакчи маслаҳатчиси, 2006–2008 йилларда Тошкент давлат юридик институтининг илмий тадқиқотчиси, 2008–2009 йилларда Ўзбекистон Республикаси Адлия вазирлиги ҳузуридаги Ахборот билан таъминлаш маркази бош мутахассиси, 2009–2012 йилларда Ўзбекистон Республикаси Адлия вазирлиги ҳузуридаги Ҳуқуқий ахборот билан таъминлаш маркази ҳуқуқий масалалар бўйича вақтинча директор вазифасини бажарувчи, Ўзбекистон Республикаси Адлия вазирлиги ҳузуридаги Ҳуқуқий ахборот билан таъминлаш маркази директорининг ўринбосари, 2012–2017 йилларда “Ўзстандарт” агентлиги юрисконсульти, кадрлар бўйича бош мутахассиси, юрисконсульти, 2017–2018 йилларда Ўзбекистон Республикаси Адлия вазирлиги Юридик хизматлар фаолиятини мувофиқлаштириш ва методик таъминлаш бошқармаси бошлиқ ўринбосари, бошқарма бошлиғи вазифасини бажарувчи, вазирлиги ҳузуридаги Ҳуқуқий ахборот билан таъминлаш маркази директорининг ўринбосари, “Адолат” ҳуқуқий ахборот маркази директорининг ўринбосари, 2018–2023 йилларда Ўзбекистон Республикаси Сув хўжалиги вазирлиги Юридик бошқармаси бошлиғи, Юридик хизмат ва коррупцияга қарши курашиш бошқармаси бошлиғи лавозимларида меҳнат қилган.

2023 йил 1 июндан Ўзбекистон Республикаси Сув хўжалиги вазирлиги Юридик бўлими бошлиғи лавозимида фаолият юритиб келмоқда.